PATVIRTINTA

Klaipėdos r. Ketvergių pagrindinės mokyklos

direktoriaus 2022 m. sausio 4 d.

įsakymu Nr. V1-4

**KLAIPĖDOS R. KETVERGIŲ PAGRINDINĖS MOKYKLOS**

**2022 M. M. VEIKLOS PLANAS**

**I SKYRIUS**

**BENDROSIOS NUOSTATOS**

1. Klaipėdos r. Ketvergių pagrindinės mokyklos (toliau – Mokykla) 2022 metų veiklos planas (toliau – planas), atsižvelgiant į strateginį mokyklos planą, švietimo būklę, bendruomenės poreikius, nustato metinius mokyklos tikslus bei uždavinius, apibrėžia prioritetus ir priemones uždaviniams vykdyti.

2. Planas atitinka Lietuvos pažangos strategijos „Lietuva 2030“ nuostatas. Įgyvendinant valstybinę švietimo politiką siekiama teikti kokybiškas švietimo paslaugas, atitinkančias nuolat kintančios visuomenės reikmes, tenkinti mokinių ugdymosi poreikius, ugdyti kritiškai mąstančias, kūrybingas asmenybes, pasiruošusias gyventi žinių visuomenėje, laiduoti pradinio ir pagrindinio ugdymo išsilavinimo įsigijimą, per neformaliojo švietimo programas vykdyti neformalųjį švietimą, racionaliai, taupiai ir tikslingai naudoti švietimui skirtus išteklius.

3. Planas parengtas atsižvelgus į Klaipėdos rajono savivaldybės 2020–2022 m. strateginį veiklos planą, patvirtintą Klaipėdos rajono savivaldybės tarybos 2020 m. gegužės 28 d. sprendimu Nr. T11-226, Ketvergių pagrindinės mokyklos 2020–2022 metų strateginį veiklos planą, patvirtintą Mokyklos direktoriaus 2020 m. kovo 2 d. įsakymu Nr. V1-18 ir 2021–2022 mokslo metų Mokyklos ugdymo planą, patvirtintą Mokyklos direktoriaus 2021 m. rugpjūčio 31 d. įsakymu Nr. V1-31, vidaus įsivertinimo rezultatus bei mokytojų metodinių grupių posėdžių nutarimus ir siūlymus.

4. Planą įgyvendins Mokyklos administracija, pedagogai ir kiti pedagoginiame procese dalyvaujantys specialistai, Mokykloje dirbantys nepedagoginiai darbuotojai, ugdytiniai ir jų tėvai.

5. Programoje vartojami sutrumpinimai: nacionalinis mokinių pasiekimų patikrinimas – NMPP, informacinės komunikacinės technologijos – IKT, ugdymo planas – UP, neformalusis švietimas – NŠ.

**II SKYRIUS**

**VIZIJA, MISIJA**

Vizija – Moderni, šiuolaikiška kaimo pagrindinė mokykla su ikimokyklinio–priešmokyklinio ugdymo grupėmis. Darni, bendradarbiaujanti, pasitikinti, savarankiška, kūrybinga mokyklos bendruomenė, besivadovaujanti tarpusavio pagarba.

Misija – Mokykla atvira kaitai ir ugdymo naujovės. Teikia kokybišką ugdymą skirtingų gebėjimų mokiniams bei sudaro sąlygas kiekvienam patirti sėkmę. Mokykla tenkina jaunų žmonių poreikius, saugo tradicijas ir puoselėja savitumą. Mokykla teikia ikimokyklinio–priešmokyklinio ugdymo paslaugas.

**III SKYRIUS**

**2020–2021 MOKSLO METŲ VEIKLOS PLANO ĮGYVENDINIMO ANALIZĖ**

Įgyvendinant 2020–2021 m. m. veiklos planą, buvo siekiama ugdymo proceso modernizavimo, kiekvieno besimokančiojo pažangos kuriant visų ugdymąsi įgalinančias edukacines aplinkas.

2020–2021 m. m. pasiekti švietimo paslaugų kiekybiniai ir kokybiniai pokyčiai/rezultatai, įrodantys Mokyklos pažangą. 2020–2021 m. m. rugsėjo 1 d. pradėjo 278 mokiniai. Per mokslo metus į mokyklą atvyko – 2, išvyko 1 mokinys. Užtikrintas nenutrūkstamas priešmokyklinio, pradinio, pagrindinio ugdymo programų įgyvendinimas. Neformaliajam švietimui 2020–2021 m. m. buvo skirtos 22 valandos. Įvairiuose neformaliojo švietimo užsiėmimuose (21), mokykloje dalyvavo 87 proc. mokinių. 2020–2021 m. m. kvalifikaciją kiekvienas pedagogas tobulino vidutiniškai 4–5 dienas. Mūsų mokykla 2021–2022 m. m. dalyvauja respublikiniame projekte „TYRINĖJIMO MENAS“. Projekto tikslas padėti mokiniams ir mokytojams įgyvendinti gilų mokymosi procesą, kuris stiprina kūrybingumą ir kritinį mąstymą, žinių pritaikomumą ir išliekamumą, padeda sukurti dialogu, bendradarbiavimu pagrįstus santykius, stiprinti bendruomeninius ryšius mokykloje.

Sėkmingą 2020–2021 m. m. veiklos plano įgyvendinimą rodo ir mokinių pasiekimai. Pažangiai 2020–2021 m. m. baigė 100 proc. mokyklos mokinių. Aukštesniuoju lygiu mokosi 12,7 proc., pagrindiniu lygiu – 45,9 proc. visų besimokančių 1–10 klasių mokinių.

4, 5, 8 klasių mokiniai dalyvavo Nacionaliniame mokinių pasiekimų patikrinime. Sunkiausiai penktos klasės mokiniams sekėsi atlikti pasaulio pažinimo užduotis. Pasaulio pažinimo žinių patikrinime mokiniai vidutiniškai surinko 63,7 proc. maksimaliai galimų surinkti balų, skaitymo žinių patikrinime – 67 proc., matematikos – 64 proc. 4 klasės mokiniai matematikos žinių patikrinime vidutiniškai surinko 68,5 proc. maksimaliai galimų surinkti balų, skaitymo žinių patikrinime – 76 proc. 8 klasės mokiniai matematikos žinių patikrinime vidutiniškai surinko 77,4 proc. maksimaliai galimų surinkti balų, skaitymo žinių patikrinime – 73,5 proc.

Dėl paskelbto karantino NMPP vyko nuotoliniu būdu, todėl objektyviai vertinti rezultatus sunku. Iš pateiktos analizės matyti, kad mokiniams sunkiai sekėsi daryti tiesiogines išvadas, interpretuoti bei atlikti užduotis kurios reikalauja aukštesniųjų mąstymo gebėjimų.

Siekiant individualios kiekvieno mokinio pažangos, mokinių mokymosi rezultatai panaudojami tolimesnio mokymosi planavimui. Analizuojant rezultatus metodinių grupių susirinkimuose ir posėdžiuose buvo pasidalinta darbo patirtimi ir aptarta mokinių pažangos ir pasiekimų vertinimo metodų įvairovė, individualios mokinio mokymosi pažangos stebėsenos vykdymas, buvo organizuotos įvairios veiklos.

Pagrindinio ugdymo programą baigė 9 mokiniai. Matematikos pagrindinio ugdymo pasiekimų patikrinime 11 proc. mokinių darbas įvertintas patenkinamai, 44 proc. – pakankamai gerai, 22 proc. – gerai, 22 proc. labai gerai. Lietuvių kalbos pagrindinio ugdymo pasiekimų patikrinimą išlaikė 100 proc. mokinių: 33 proc. – patenkinamai, 22 proc. – pakankamai gerai, 11 proc. – gerai, 33 proc. – labai gerai.

67 proc. mokinių, baigusių pagrindinio ugdymo programą, mokymąsi tęsia gimnazijose, 33 proc. mokinių – mokosi profesijos.

Prasidėjus karantinui, mokykloje užtikrintas sklandus ir sėkmingas nuotolinio ugdymo proceso organizavimas. Ugdymui nuotoliniu būdu buvo naudojama: Microsoft TEAMS platforma, Zoom, EDUKA, TAMO. Visiems mokytojams ir mokiniams sukurti mokyklos elektroniniai paštai. Mokykla įsigijo EDUKA ir Vyturio leidyklos licencijas. Mokytojams buvo organizuoti mokymai kaip dirbti su Microsoft TEAMS platforma. Sėkmingam nuotoliniam darbui užtikrinti nupirktos planšetės, nešiojami kompiuteriai. Visos pamokos vyko sinchroniniu būdu. Pagal poreikį teiktos visų mokomųjų dalykų konsultacijos mokiniams. Karantino metu į mokyklą sugrįžo SUP turintys ir mokymosi sunkumus patiriantys mokiniai.

Mokykloje yra užtikrinta sisteminė pagalba mokiniui, kurią teikia: socialinis pedagogas, specialusis pedagogas, logopedas, psichologas. Suteiktos psichologinės konsultacijos: tėvams, mokiniams, mokytojams.

Klasių vadovai daugiau dėmesio skyrė individualiems pokalbiams su auklėtiniais ir jų tėveliais, dažniau organizuoti virtualūs tėvų susirinkimai, glaudžiau bendradarbiauta su dalykų mokytojais. Pati situacija iškilusias problemas privertė spręsti „čia ir dabar“. Dažniau konsultuotasi su mokyklos psichologe, skirta individualių psichologo konsultacijų.

Mokykloje nuosekliai 1–10 klasėse vykdoma LIONS QUEST socialinių ir emocinių kompetencijų ugdymo programa. Vieną kartą per savaitę tvarkaraštyje numatytu metu vedamos klasės valandėlės.

2021 m. lapkričio, gruodžio mėnesį 1–4 ir 9–10 klasių mokiniai dalyvavo Geros savijautos programoje.

Gruodžio 3 d. mokykloje organizuota karjeros diena, kurioje derėjo praktinių veiklų temos ir pažintis su profesijomis: Kalėdinių žaisliukų dirbtuvės, interjero detalės kūryba kartu su E. Galvanausko profesinio mokymo centro mokytoja bei mokiniais, R. Žiogo edukacija „Jei galėjau aš – gali ir tu“, susitikimai su policijos pareigūnais, „Mokytojų klubo“ kuriančiąja praktike Inga Norkūniene, Kretingos technologijų ir verslo mokyklos atstove, Klaipėdos technologijų mokymo centro atstovais.

Didelis dėmesys skiriamas ugdymui kitose erdvėse. Mokyklos teritorijoje įrengtose lauko klasėse vyko pamokos, edukaciniai užsiėmimai, renginiai. Dalis ugdymo proceso organizuojama už mokyklos ribų: muziejuose, meno galerijose, gamtoje, lankytinose istorinėse vietose, įvairiose įstaigose. Organizuota 120 kultūrinių, pažintinių, edukacinių išvykų.

Mokiniai noriai dalyvavo įvairiuose edukaciniuose konkursuose, olimpiadose.

Dvidešimt 1–4 klasės mokinių dalyvavo edukaciniame konkurse „Olympis“ ir buvo apdovanoti I, II ir III laipsnio diplomais. LR Aplinkos ministerijos pradinių klasių mokinių aplinkosauginis konkursas „Antrasis gyvenimas“ du mokiniai apdovanoti diplomais. LR Aplinkos ministerijos pradinių klasių mokinių aplinkosauginis konkursas „Mano mažasis pasaulis“ paskatinamasis prizas (pateko tarp 30 geriausiai žiūrovų įvertintų darbų) ir dalyvio diplomais įvertinti du mokiniai. Tarptautinis matematikos konkursas „PANGEA 2021“ 3 vieta – du mokiniai. Tarptautinis matematikos konkursas ,,Kengūra 2021“ 6 vieta Klaipėdos r. savivaldybėje – 2A ir 3A klasės mokinys. 1 vieta Klaipėdos r. savivaldybėje ‒ 2B klasės mokinys. Tarptautinė ,,Kings olimpiada“ Anglų k. finalas 100 proc. – 2A klasės mokinė. Respublikinis plakatų konkursas „Mes prieš korupciją“ 6 kl. mokinė užėmė I vietą; 7 kl. mokinė – II vieta rajone. Olimpiada „Mano gaublys“ 8 klasės mokinys – 1 vieta; 7 klasė mokinys – 2 vieta. Geografijos kengūra – 8 klasės mokinys - auksinis diplomas. Rajono gamtos olimpiadoje 6 klasės mokinys – II vieta, 7 klasės mokinys – II vieta, 8 klasės mokinys – III vieta. 2021 STEAM II turas: 7 klasės mokinys - II vieta, 8 klasės mokinys – I vieta. Vertimų konkursas „Tavo žvilgsnis“ – diplomais už puikiai atliktą vertimą iš rusų kalbos apdovanoti trys mokiniai. Rusų kalbos dailyraščio konkurse nugalėjo 6 klasės mokinė.

Mokykloje vyko šie projektai: 1. Tarptautinis projektas „Nord plus Junior 2“ 8 klasė. 2. Tarptautinis projektas 2. eTwinning projektas „Легенды наших стран“. Mokyklų, įsitraukusių į projektą, skaičius: Armėnija (13), Bulgarija (1), Estija (1), Gruzija (9), Latvija (1), Lenkija (1), Lietuva (3), Moldovos respublika (1), Ukraina (4). 3. Vasaros poilsio stovykla „Klaustukas ‒ visų mokslų raktas“ – dvi pamainos. 4. „Mokyklų tinklo efektyvumo didinimas Klaipėdos rajone“. 5. „Integralaus gamtamokslinio ugdymo programos 5–8 klasėms“ išbandymas.

2020–2021 m. m. mokyklos išlaikymui skirtos lėšos naudotos racionaliai ir taupiai, sprendimai dėl jų panaudojimo derinti su mokyklos savivaldos institucijomis, bendruomene. Per metus Klaipėdos rajono savivaldybės lėšomis buvo atlikti šie darbai: kabinetuose įrengtas vandentiekis ir kanalizacija, įrengtos lauko klasės, nupirkta žoliapjovė–traktoriukas, atnaujintas stadiono ir sporto aikštelių įrengimas: paplūdimio tinklinio, krepšinio, vaikų žaidimo. Nupirktos interaktyvios lentos, nešiojami kompiuteriai, planšetės.

|  |  |
| --- | --- |
| **Stiprybės** | **Silpnybės** |
| 1. Aukšta daugumos pedagoginių darbuotojų kvalifikacija ir dalykinė kompetencija. 2. Gerėjanti materialinė mokyklos bazė. 3. Didėjantis mokinių skaičius. 4. Edukacija už mokyklos erdvių. | 1. Per mažas dėmesys mokinių bendrųjų kompetencijų ugdymui, mokėjimo mokytis ugdymui.  2. Pasyvus tėvų dalyvavimas, sprendžiant vaikų ugdymosi problemas.  3. Pedagogų pasirengimas dirbti su mokiniais, turinčiais elgesio ir emocijų sutrikimų. |
| **Galimybės** | **Grėsmės** |
| 1. Siekti veiksmingo mokinių pažangos pamokoje įsivertinimo rezultatų panaudojimo. 2. Integralus ugdymas. 3. Stiprinti bendradarbiavimą su mokinių tėvais. | 1. Mažėjanti mokinių mokymosi motyvacija, tėvų įtakos vaikų auklėjimui ir atsakomybės už vaikų ugdymąsi mažėjimas.  2. Užsitęsusi pandeminė situacija ir nuotolinis mokymas.   1. 3. Kabinetų trūkumas. 2. 4. Didėjantis skaičius mokinių, turinčių elgesio ir emocijų sutrikimų. |

**IV SKYRIUS**

**prioritetas** – ugdymo kokybės tobulinimas įgyvendinant šiuolaikinį mokymo turinį.

**Tikslas** - Stebėti vaiko asmenybės ūgtį, skatinant individualią pažangą pagal jo gebėjimus.

**Uždaviniai:**

1. Tobulinti sistemą, užtikrinančią mokinio pažangos stebėseną, kokybišką pagalbos teikimą mokiniui, ugdymo integralumą, vertinimo kriterijų aiškumą ir įvairovę;

2. Švietimo pagalbos kiekvienam vaikui efektyvinimas.

3. Kurti aplinką, palankią mokymosi sėkmei.

**V SKYRIUS**

**2022 METŲ TIKSLŲ IR UŽDAVINIŲ ĮGYVENDINIMO PRIEMONIŲ PLANAS**

|  |  |  |  |  |  |
| --- | --- | --- | --- | --- | --- |
| Tikslas - Stebėti vaiko asmenybės ūgtį, skatinant individualią pažangą pagal jo gebėjimus | | | | | |
| Uždaviniai | Priemonės | Atsakingi vykdytojai | Vykdymo data | Atsiskaitymo forma | Numatomas rezultatas |
| 1 | 2 | 3 | 4 | 5 | 6 |
| 1. Tobulinti sistemą, užtikrinančią mokinio pažangos stebėseną, kokybišką pagalbos teikimą mokiniui, ugdymo integralumą, vertinimo kriterijų aiškumą ir įvairovę. | 1.1. Mokinių pasiekimų ir pažangos vertinimo tvarkos aprašo analizavimas ir atnaujinimas. | I. Knašienė  R. Jurgaitienė  R. Urmonienė  R. Radavičienė | Vasaris |  | Atnaujintas mokinių pažangos vertinimo tvarkos aprašas |
| 1.2. Personalizuoto mokymo(si) stiprinimas.  Pedagoginė priežiūra „Individualios pažangos stebėjimo valdymas“. | I. Knašienė | Sausis |  | Mokiniai stebi ir analizuoja savo pažangą, naudodami Tamo sistemos skyrių „Individuali pažanga“ |
| 1.3. Veiklos kokybės įsivertinimas 2.4. Vertinimas ugdant. Veiklos kokybės įsivertinimas 2.3. Mokymosi patirtys. | Veiklos kokybės įsivertinimo grupė  I. Knašienė | Sausis  Lapkritis | Medžiagos pristatymas Mokytojų tarybos posėdyje | Išanalizuoti duomenys. Numatomos perspektyvos. |
| 1.4. Mokinių pasiekimų patikrinimų organizavimas ir rezultatų analizė, NMPP vykdymas 4, 6, 8 klasėse.  PUPP organizavimas. | I. Knašienė  Pradinio ugdymo ir dalykų mokytojai | Balandis, birželis | Mokytojų metodinėse grupėse, Mokytojų tarybos posėdyje | Stipriųjų ir silpnųjų aspektų išryškinimas |
| 1.5. Dalyvavimas olimpiadose, konkursuose, varžybose, projektuose. | Pradinių klasių ir dalykų mokytojai | Mokslo metų eigoje |  | Mokinių įgūdžių gilinimas, pasiekimų gerinimas |
| 1.6. Pedagoginės veiklos stebėsena ir į(si)vertinimas. Mokytojų, ketinančių atestuotis aukštesnei kvalifikacinei kategorijai, veiklos stebėjimas. | I. Knašienė | Kovas | Individualiai | Įgyta aukštesnė kvalifikacinė kategorija |
| 1.7. Bendradarbiavimas su mokinių tėvais (individualūs susitikimai, susirinkimai) | G. Burbulis,  I. Knašienė,  klasės auklėtojai | Mokslo metų eigoje | Mokytojų metodinėse grupėse | Tėvai gaus informaciją apie mokinio mokymosi pasiekimus, pažangą |
| 1.8. Lankomumo priežiūra ir analizė. | K. Krėpštienė | Mokslo metų eigoje | Mokytojų tarybos posėdžių protokolai | Pagerės lankomumas |
| 2. Švietimo pagalbos kiekvienam vaikui efektyvinimas. | 2.1. Įtraukusis ugdymas.  Ugdymo programų pagalbos gavėjams aprobavimas. | R. Tomkevičienė | Rugsėjis, pagal poreikį | VGK protokolai | Mokiniams prieinama pagalbos mokiniui specialistų pagalba. Pagalbos mokiniui specialistų bendradarbiavimas užtikrina tinkamą pagalbą mokytojams. |
| 2.2. Pagalbos gavėjų pasiekimų ir pažangos analizė. | R. Tomkevičienė | Vasaris | Mokyklos, mokytojų tarybų protokolai |
| 2.3. Ugdymosi pagalbos planų rengimas ir koregavimas. | R. Tomkevičienė | Rugsėjis, pagal poreikį |  |
| 2.4. Individualios pagalbos mokiniui specialistų konsultacijos mokytojams. | R. Tomkevičienė | Nuolat |  | Mokytojams svarbi mokytojo padėjėjo veikla.  Mokyklos bendruomenė džiaugiasi teigiamu mokyklos mikroklimatu. |
| 2.5. Individualios ir grupinės socialinio pedagogo konsultacijos. | K. Krėpštienė | Pagal poreikį | Pagalbos mokiniui specialistų ataskaitos |
| 2.6. Pedagoginė priežiūra“ SEU programų įgyvendinimas“. | I. Knašienė | Balandis, lapkritis |  | Mokiniai įtraukiami į SEU programų vykdymą. |
| 2.7. Pedagogų kvalifikacijos kėlimas – kompetencijų, kurios reikalingos vykdyti įtraukųjį ugdymą, įgijimas. | Visi mokytojai | Pagal poreikį | Pažymėjimai | Mokytojų mokysis ir tobulins kvalifikaciją |
| 2.8. Penktokų ir pirmokų adaptacijos tyrimas | K. Krėpšienė,  I. Knašienė | Sausis | Mokytojų tarybos posėdyje | Pristatys adaptacijos rezultatus, teiks pasiūlymus |
| 2.9. Pagalbos modelio taikymas elgesio ir emocijų sutrikimų turintiems mokiniams. | Pagalbos mokiniui specialistai | Visus metus | Pagalbos mokiniui specialistų ataskaitos | Teikti švietimo pagalbą mokiniams |
| 2.10. Nuolatinis mokinių ugdymosi pasiekimų ir individualios pažangos aptarimas su pedagogais, mokiniais, tėvais. |
|  | 2.11. Įtraukusis ir personalizuotas ugdymas priešmokykliniame – ikimokykliniame ugdyme. | Priešmokyklinės – ikimokyklinės grupės mokytoja Pagalbos mokiniui specialistai | Spalis |  | Priešmokyklinio ugdymo paslaugas gauna 100 proc. vietovėje gyvenančių 6 m. amžiaus vaikų. Sukurtas personalizuotas ikimokyklinio ugdymo planas vaikui, grįstas asmenybės profiliu |
| 3. Kurti aplinką, palankią mokymosi sėkmei. | 3.1. Edukacinių erdvių kūrimas pamokoje ugdant mokinių mokėjimo mokytis kompetenciją. | Visi mokytojai | Visus metus |  | Pagerės mokinių mokymosi motyvacija, patyriminis ugdymas |
|  | 3.2. Dalyvavimas projekte „Integralaus ugdymo programos 5–8 klasėms“ išbandyme. | Vyresniųjų klasių mokytojų metodinė grupė  Pavaduotojas ūkio reikalams | Rugsėjis, gegužė, birželis | Informacija mokyklos internetinėje svetainėje, metodinėje grupėje | Dalis gamtamokslio ugdymo pamokų vyks žaliosiose erdvėse |
|  | 3.3. Mokyklos tradicijų puoselėjimas. | Nenuoramų klubas, mokyklos mokiniai ir mokytojai | Visus metus | Informacija mokyklos internetinėje svetainėje | Aktyvi mokyklos bendruomenė |
|  | 3.4. Ugdymas netradicinėse erdvėse. Netradicinio ugdymo dienų bei kultūrinės – pažintinės veiklos organizavimas. | Dalykų specialistai  Klasių vadovai | Visus metus | Informacija mokyklos internetinėje svetainėje | Mokykla lavina gebėjimus taikyti teorines žinias praktikoje, skatina mokymąsi bendradarbiaujant komandoje. |
|  | 3.5. IKT prieinamumo užtikrinimas mokinio pažangai pasiekti. | Metodinių grupės | Visus metus | Mokytojų metodinėse grupėse | Sukurtos šiuolaikiškos darbo vietos mokiniams: išmaniosios lentos, planšetiniai kompiuteriai.  Stiprinamos kompiuterinio raštingumo kompetencijos |

PRITARTA

Klaipėdos r. Ketvergių pagrindinės mokyklos

Mokytojų tarybos 2022 m. sausio 4 d.

posėdyje protokolu Nr. V5-1